recursal/SuperWikiNEXT-32B huggingface dataset:
**Ֆրանցիշեկ Դուշենկո** (լեհ.՝ Franciszek Duszeńko, ապրիլի 6, 1925(1925-04-06), Գորոդոկ - ապրիլի 11, 2008(2008-04-11), Գդանսկ, Pomeranian Voivodeship, Լեհաստան), լեհ քանդակագործ, մանկավարժ, պրոֆեսոր, Գդանսկի գեղարվեստի ակադեմիայի ռեկտոր (1981-1987):

Կենսագրություն
--------------

Ծնվել է 1925 թվականին, Լվովի մարզի Գորոդոկ քաղաքում։ Մասնակցել է Երկրորդ համաշխարհային պատերազմին, եղել Կրայովոյ ընդհատակյա բանակի կապավոր, գերմանացիների կողմից ձերբակալվել է Լվովում։ Եղել է նացիստական Գրոս-Ռոզեն և Զաքսենհաուզեն-Օրանիենբուրգ համակենտրոնացման ճամբարների կալանավոր։ Մինչև ձերբակալվելը՝ 1942-1944 թվականներին, սովորել է Լվովի կերպարվեստի պետական ինստիտոտում, պրոֆեսոր Մարյան Վնուկի մոտ։ Պատերազմի ավարտից հետո՝ մինչև 1952 թվականը, ուսումը շարունակել է Սոպոտի կերպարվեստի բարձրագույն դպրոցի Մ. Վնուկի քանդակագործական արվեստանոցում։ 1950 թվականից դասավանդել է Գդանսկի գեղարվեստի պետական բարձրագույն դպրոցում, ղեկավարել քանդակագործության ամբիոնի ստուդիան։ 1960-1964 թվականներին աշխատել է քանդակագործական ֆակուլտետի դեկան, 1981-1987 թվականներին եղել է համալսարանի ռեկտոր։ 1987-1996 թվականներին ղեկավարել է քանդակագործության և նկարչության ամբիոնը։

1952-1962 թվականներին ակտիվ մասնակցություն է ունեցել Երկրորդ համաշխարհային պատերազմի ժամանակ Գդանսկում ավերված քանդակագործական օբյեկտների վերականգնման աշխատանքներին։ Մի շարք հուշահամալիրների և հուշարձանների հեղինակ է։

Ստեղծագործություններ
--------------------

* Մահվան ճամբարի զոհերի հուշակոթող-դամբարան Տրեբլինկայում (1958-1964)
* Լեհական հրետանու հուշարձան Թորունում
* Ափամերձ շրջանի պաշտպանների հուշարձան
* Մարիա Կոնոպնիցկայի հուշարձանը Գդանսկում

Պարգևներ
--------

* Մշակույթի բնագավառում Գդանսկ քաղաքի մրցանակի դափնեկիր (1987)

Պատկերասրահ
-----------

* Լեհական հրետանու հուշարձան ԹորունումԼեհական հրետանու հուշարձան Թորունում
* Ափամերձ շրջանի պաշտպանների հուշարձանը Գդանսկի մոտակայքումԱփամերձ շրջանի պաշտպանների հուշարձանը Գդանսկի մոտակայքում
* Մահվան ճամբարի զոհերի հուշակոթող-դամբարան ՏրեբլինկայումՄահվան ճամբարի զոհերի հուշակոթող-դամբարան Տրեբլինկայում

Ծանոթագրություններ
------------------

1. ↑  Agnieszka Gębczyńska-Janowicz: Polskie założenia pomnikowe. Rola architektury w tworzeniu miejsc pamięci od połowy XX wieku. Warszawa: Wydawnictwo Neriton, 2010, s. 64. ISBN 978-83-7543-177-3.

Արտաքին հղումներ
----------------

Franciszek Duszeńko

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանցիշեկ Դուշենկո» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 1019588403 · ISNI: 0000000067933607 · LCCN: n2016024188 · NUKAT: n2011151627 · VIAF: 55151776827018012722 · ULAN: 500120479 · WorldCat VIAF: 55151776827018012722 |

 |

 |
**Էմանուիլ Զիմվրակակիս** (հուն․՝ Εμμανουήλ Ζυμβρακάκης, 1861, Նաֆպլիոն - 1928, Աթենք, Հունաստան), հույն պետական և ռազմական գործիչ, գեներալ։

Հունական բանակի հրամանատար Առաջին համաշխարհային պատերազմում։ Վերջինիս գլխավորած բանակը 1918 թվականի մայիսին Սկրա դի Լեգենի ճակատամարտում ջախջախում է բուլղարական կայազորայիններին։

Կենսագրություն
--------------

Էմանուիլը սերում էր Հունաստանի Կրետե կղզուց։ Նրա հայրը՝ Խարալամբոս Զիմվրակակիսը, եղել է հայտնի զինվորական և քաղաքական գործիչ։

Էմանուիլ Զիմվրակակիսը ծնվել է 1861 թվականին Նաֆպլիոնում։ Սովորել է տեղի սպայական դպրոցում, որն էլ ավարտել է հրետանու լեյտենանտի կոչումով։ Շուտով Էմանուիլը մեկնում է Ֆրանսիայի Օռլեան քաղաք՝ իր ռազմական կրթությունը շարունակելու նպատակով։

1897 թվականին մասնակցել է Կրետեի ապստամբությանը և եղել է ուսանողական փաղանգի շարքերում։ 1909 թվականին մասնակցել է հերթական ռազմական շարժմանը։ Եղել է Էլեֆթերիոս Վենիզելոսի կողմնակիցը։

Շուտով Էմանուիլ Զիմվրակակիսը դառնում է Հունաստանի թագավոր Գեորգիոս I-ի համհարզը և Սալոնիկ քաղաքի դիվիզիայի հրամանատարը։

Լինելով Էլեֆթերիոս Վենիզելոսի մեծ բարեկամը՝ 1917-1920 թվականներին նա մասնակցել է վերջինիս նախաձեռնած բոլոր վայրիվերումներին։ Առաջին համաշխարհային պատերազմի տարիներին նշանակվել է հունական հետևակային դիվիզիայի հրամանատար։

Կռվել է Սալոնիկի ռազմաճակատում։ Առավել աչքի է ընել, որպես 1916 թվականի մայիսին բուլղարական ուժերին ջախջախած հունական բանակի հրամանատարը Սկրա դի Լեգենի դաշտում։

Մահացել է 1928 թվականին Աթենքում։

Տես նաև
-------

* Հունաստանն Առաջին համաշխարհային պատերազմում

Ծանոթագրություններ
------------------

1. ↑  Χαράλαμπος Ζυμβρακάκης — βιογραφικά στοιχεία από το Ινστιτούτο Νεοελληνικών Ερευνών

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էմանուիլ Զիմվրակակիս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1058669990 · SUDOC: 254070248 · VIAF: 311037409 · WorldCat VIAF: 311037409 |

 |

|  |
| --- |
| 
  **Կենսագրություն**   **Հունաստան**   **Եվրոպա**
 |
**Քրիսթին Լունդե-Բորգերսեն**, (նորվ.՝ Kristine «Kikki» Lunde-Borgersen, մարտի 30, 1980(1980-03-30), Քրիստիանսանդ, Վեստ-Ագդեր, Նորվեգիա), նորվեգացի հանդբոլիստ։ Քաթրին Լունդեի երկվորյակ քույրը (ծնվել է 3 րոպե հետո), նա նույնպես մեծ հանդբոլիստ է։ Չորս անգամ եղել է Եվրոպայի չեմպիոն, աշխարհի չեմպիոն և Օլիմպիական խաղերի կրկնակի չեմպիոն։

Կենսագրությունը
---------------

### Ակումբային կարիերա

Եղել դպրոցական «Հոնես» ակումբի սան։ Հանդես է եկել նորվեգական «Քրիստիանսան» և  «Վոգ» ակումբներում, ինչպես նաև դանիկան «Օլբորգ» և «Վիբորգ» ակումբներում։ 2008/2009 և 2009/2010  թվականների Եվրոպայի հանդբոլի ֆեդերացիայի Չեմպյոների Լիգայում «Վիբոր» ակումբի կազմում գտնվելով հաղթել է։ Ցանկացել է իր կարիերան շարունակել ավստրիական «Հիպո Նիդերոստերայխ» ակումբում, սակայն բանակցությունների ձախողումից հետո, վերադարձել է «Վոգ Վայպերս» ակումբ։ Կարիերան ավարտել է  2015 թվականին։ Ներկայումս աշխատում է Քրիստիանսանում։

### Կարիերան հավաքականում

Խաղացել է 181 խաղ և հարվածել 496 գոլ։ Չորս անգամ դարձել է Եվրոպայի  չեմպիոն (2004, 2006, 2008 և 2010 թվականներին), նաև հաղթել է 2011 թվականի աշխարհի առաջնությունում, 2008 և 2012 թվականների Օլիմպիական խաղերում դարձել է հաղթող։ Եվրոպայի 2008 թվականի առաջնությունում ճանաչվել է ամենաարժեքավոր խաղացողներից, և դրա շնորհիվ հայտնվել է հայտնի հավաքականում։ 

### Ընտանիք

2009 թվականի հուլիսի 3-ին ամուսնացել է Օլե Մ․ Բորգերսենի հետ։ Հարսանիքը տեղի է ունեցել Վիբորգի տաճարում։ Ունի երեք երեխա։

Ծանոթագրություններ
------------------

1. ↑  "Kikki" klar for Vipers! (նորվ.)
2. ↑  КАТРИН ЛУНДЕ: "МЫ, НОРВЕЖЦЫ, ДОВОЛЬНО ХОЛОДНЫЕ И ЗАМКНУТЫЕ" Արխիվացված 2016-09-17 Wayback Machine (ռուս.)
3. ↑  Профиль на сайте Норвежской гандбольной федерации (նորվ.)
4. ↑  Профиль на сайте Летних Олимпийских игр 2012 года (անգլ.)
5. ↑  «EURO 2008 All-Star Team». Европейская гандбольная федерация. 2008 թ․ դեկտեմբերի 14. Արխիվացված օրիգինալից 2013 թ․ հուլիսի 1-ին. Վերցված է 2008 թ․ դեկտեմբերի 21-ին.
6. ↑  Landslagskapteinen giftet seg (նորվ.)

Արտաքին հղումներ
----------------

* Քրիսթինի էջը «Վիբորգ»-ի կայքում Արխիվացված 2009-10-25 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիսթին Լունդե-Բորգերսեն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · Եվրոհանդբոլ · ՄՕԿ · Նորվեգիայի հանդբոլի ասոցիացիա |
|  |
| Բառարաններ և հանրագիտարաններ | Մեծ նորվեգական |

 |
**Ֆրանսուա Դյումոն** (ֆր.՝ François Dumont, հունվարի 7, 1751(1751-01-07), Լյունևիլ, Լոթարինգիա - օգոստոսի 27, 1831(1831-08-27), Փարիզ), ֆրանսիացի նկարիչ, մանրանկարչության վարպետ։

Եղել է Լուի XVI-ի, Լուի XVIII-ի, Կառլ X-ի և Մարի Անտուանետի պալատական նկարիչը։

Կենսագրություն
--------------

Ֆրանսուա Դյումոնը ծնվել է ֆրանսիական Լյունևիլ կոմունայում։ Գեղանկարչության բնագավառում նախնական գիտելիքներ ստացել է իր հայրենի քաղաքում՝ քանդակագործ Մատիսի մոտ, այնուհետև` Նանսիում, Ժիրարդեի մոտ։ 17 տարեկանում երիտասարդ նկարիչը մեկնում է Փարիզ, որտեղ հաջողության է հասնում որպես վարպետ-մանրանկարիչ։ 1786 թվականին դարձել է թագուհի Մարի Անտուանետի պալատական նկարիչ։ Նույն թվականին Դյումոնն այցելում է Հռոմ, 1788 թվականից դառնում է Գեղարվեստի թագավորական ակադեմիայի անդամ։ 1789 թվականին նկարիչն ամուսնանում է մինիմալիստ նկարիչ Անտուան Վեստիեի դստեր՝ Նիկոլ Վեստիեի հետ։ Ամուսնությունից հետո հաջորդ տարի Լուի XVI թագավորի կողմից Լուվրում կացարան է ստանում։ Չնայած այն հանգամանքին, որ Դյումոնը ստեղծագործական և անձամբ առումով կապված էր միապետական արիստոկրատիայի հետ, նա հեղափոխական իշխանությունների կողմից ձերբակալվեց միայն 1793 թվականի սեպտեմբերին, սակայն հետագայում ազատ է արձակվել։

1789-1832 թվականներին Դյումոնը պարբերաբար իր ստեղծագործությունները ցուցադրել է Փարիզի սալոններում։ Չնայած այն հանգամանքին, որ Դյումոնը, ըստ երևույթին, չի զբաղվել մանկավարժական գործունեությամբ, մանրանկարիչներ Տոնի Դյումոնտը և Լուի Ալեքսանդրը եղել են նրա աշակերտները։

Դյումոնի տեղծագործությունների մեծ հավաքածուն պահվում է Լուվրի գրաֆիկական բաժնում։

Պատկերասրահ
-----------

* Մարի Ալեքսանդր Ժենեն (1744-1819), կտավ, յուղաներկ, 1791Մարի Ալեքսանդր Ժենեն (1744-1819), կտավ, յուղաներկ, 1791
* Մարգարիտա Ժերար, կտավ, յուղաներկ, 1793Մարգարիտա Ժերար, կտավ, յուղաներկ, 1793
* «Ճարտարապետ», կտավ, յուղաներկ, մոտ. 1795«Ճարտարապետ», կտավ, յուղաներկ, մոտ. 1795
* Շառլ Ֆրանսուա Վիլ (1745-1819), կտավ, յուղաներկ, մոտ. 1800Շառլ Ֆրանսուա Վիլ (1745-1819), կտավ, յուղաներկ, մոտ. 1800
* Ֆրանսուա Բուասի դ՛ԱնգլաՖրանսուա Բուասի դ՛Անգլա

Ծանոթագրություններ
------------------

1. 1 2 3 4  RKDartists (նիդերլ.)
2. 1 2 3 4  François Dumont The Elder // *Benezit Dictionary of Artists* — OUP, 2018. — ISBN 978-0-19-977378-7 — doi:10.1093/BENZ/9780199773787.ARTICLE.B00055469
3. 1 2 3 4  Encyclopædia Britannica
4. ↑  Շվեդիայի Ազգային թանգարանի նկարիչների ցանկ — 2016.

Գրականություն
-------------

* *G. C. Williamson*. The History of Portrait Miniatures. - L. 1904.
* *Catalogue of the Collection of Miniatures of Mr J. Pierpont Morgan*. - L.. - Vol. IV.

Արտաքին հղումներ
----------------

* Francois Dumont

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանսուա Դյումոն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNF: 147936365 · GND: 122035089 · ISNI: 0000000066565478 · LCCN: no2008154838 · SUDOC: 154026883 · VIAF: 10112665 · ULAN: 500026789 · WorldCat VIAF: 10112665 |

 |

 |
**Էժեն Էմմանուել Ամորի Դյուվալ** (ֆր.՝ Eugène Emmanuel Amaury Pineux Duval, ապրիլի 16, 1808(1808-04-16), Մոնրուժ - դեկտեմբերի 26, 1885(1885-12-26), Փարիզի 9-րդ շրջան, Փարիզ), ֆրանսիացի գեղանկարիչ, որն ավելի հայտնի է Ամորի Դյուվալ անունով։ Նա 17-19-րդ դարերի Եվրոպական նկարչության ակադեմիզմ ուղղության հետևորդ է։

Կենսագրություն
--------------

Ամորի Դյուվալը ֆրանսիացի նկարիչ, 19-րդ դարի եվրոպական ակադեմիզմի խոշոր ներկայացուցիչ Ժան Օգյուստ Դոմինիկ Էնգրի առաջին աշակերտներից է։ 1833 թվականին առաջին անգամ ցուցադրության է հանում իր աշխատանքները, որոնց թվին էր պատկանում «Կանաչ տիկին»-ը, որը չի պահպանվել և «Ինքնադիմանկար»-ը։ Նկարելուց բացի, նա նաև հրապարակել է նաև իր հիշողությունները։

1834 թվականից մինչև 1836 թվականը նա Իտալիայում գտնվում էր երկարաժամկետ ճանապարհորդության, որտեղ այցելել էր Ֆլորենցիա, Հռոմ, Նեապոլ, որտեղ և սովորել էր իտալական Վերածննդի արվեստը։

Վերադառնալով Ֆրանսիա, նա ընդունում էր եկեղեցու ձևավորման համար կատարվող պատվերներ։

### Մահ

Ամորի Դյուվալը մահացել է 1885 թվականի դեկտեմբերի 25-ին, Ֆրանսիայի մայրաքաղաք Փարիզում, Սուրբ Ծննդյան տոնը նշելու օրը։

Ստեղծագործություններ
--------------------

Էժեն Էմմանուել Ամորի Դյուվալի ստեղծագործություններում երևում է Դոմինիկ Էնգրի ուժեղ ազդեցությունը։ Իր 76 գեղանկարներից և գրաֆիկական աշխատանքներից հայտնի նկաներն են.

* Ֆրանսիա «Վեներայի ծնունդը», 1862 թվական, Արվեստի պատկերավորման պալատ (Լիլլ), Ֆրանսիա
* Ֆրանսիա «Madame de Loynes», 1862 թվական, Փարիզ, Ֆրանսիա

Պատկերասրահ
-----------

* «Վեներայի ծնունդը» *«Վեներայի ծնունդը»*
* «Madame de Loynes», 1862 թ. *«Madame de Loynes»*, 1862 թ.

Ծանոթագրություններ
------------------

1. 1 2
2. ↑

Աղբյուրներ
----------

* Dictionnaire de biographie française

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էժեն Էմմանուել Ամորի Դյուվալ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Universalis |
|  |
| 

|  Չափորոշչային վերահսկողություն |
| --- |
|  |
| BNF: 121648032 · GND: 117660302 · ISNI: 000000010779119X · LCCN: nr94000246 · NLG: 147250 · NTA: 07060505X · NUKAT: n2011148240 · SUDOC: 027539369 · VIAF: 29574093 · ULAN: 500018254 · WorldCat VIAF: 29574093 |

 |

 |
**«Ֆլորա »** (իտալ.՝ La Flora), իտալացի նկարիչ, ուշ վերածննդի կարկառուն ներկայացուցիչ Տիցիանի վրձնին պատկանող նկար։ Նկարիչն այս կտավը ստեղծել է 1510 թվականին։ Ներկա պահին «Ֆլորա» ստեղծագործությունը պահպանվում և ցուցադրվում է Ֆլորենցիայի Ուֆֆիցի թանգարանում։

Պատմություն
-----------

Տիցիանը «Ֆլորա» կտավը ստեղծել է 1510 թվականին։ Այս նկարը բազմիցս վերարտադրվել է 16-րդ դարի օֆորտներում։ Ավելի ուշ նկարը պատկանել է անհայտ անձանց, ովքեր Բրյուսելից և Վիեննայից էին։ 17-րդ դարում «Ֆլորան» վաճառվել է Ամստերդամում Իսպանիայի դեսպանի կողմից Լեոպոլդ Վիլհելմ Ավտրացի էրցհերցոգին։ Դրանից հետո, ավելի ուշ, նկարը համալրում է Արվեստի պատմության թանգարանի (Վիեննա) հավաքածուն։ Հետագայում, 1793 թվականին, Ուֆֆիցի թանգարանը կատարում է որոշ նկարների փոխանակում և այդօրվանից ցայսօր «Ֆլորա» ստեղծագործությունը պահպանվում և ցուցադրվում է Ֆլորենցիայի Ուֆֆիցի թանգարանում։

18-րդ դարում նկարը սխալմամբ վերագրվում էր Ջակոմո Պալմա Ավագի վրձնին։

Նկարագիր
--------

«Ֆլորա» դիմանկարում պատկերված է իդեալականացված գեղեցկուհի կնոջ կերպար, որը բնորոշ է վենետիկյան դպրոցին և հատկապես Ջորջոնեին ու իր *Լաուրային:* Սակայն այս կտավում երիտասարդ Տիցիանի մոտ արդենձևավորվում էր սեփական ոճը։ Ի տարբերություն Ջորջոնեի «սիմվոլիկ» հերոսուհիների, «Ֆլորան» երկրային է, բնական, ոսկեծամիկ, որը փայլում է ակնառու գեղեցկությամբ և առողջությամբ։ Նկարում աղջիկը ձախ ձեռքով բռնել է բաց վարդագույն պատմուճանը։ Աջ ձեռքում Ֆլորան բռնել է գարնանային ծաղիկներով ծաղկեփունջ, որոնց մեջ երևում են մասրենու ծաղիկ, մանուշակ և հասմիկ։

Նկարում պատկերված կինը Վիոլանտան է՝ Տիցիանի սիրուհին ու բնատիպարուհին է։ Նա հանդես է գալիս Տիցիանի մի շարք կտավներում։ Դրանցից են՝ «Կինը հայելու առաջ», «Սնափառություն», «Սալոմե» և «Վիոլանտա»։ Քննարկումները մինչև օրս էլ շարունակվուն են Ֆլորայի անվան շուրջ։ Մի մասը փաստում է, որ նա ուղղակի կուրտիզանուհի է, իսկ մյուս մասը գտնում է, որ այն ամուսնական սիրո խորհրդանիշն է, քանի որ կնոջ հագին ճերմակաթույր դասական ներքնաշապիկ է։ Ինչպես նաև Ֆլորան կարող է խորհրդանշել անարատության և հեշտասիրութան հարմոնիա, քանի որ կնոջ մի կուրծքը գրեթե բաց է, իսկ երկրորդը ողջախոհությամբ փակված է։ Նկարի Ֆլորայի փոխադարձ կապը հռոմեական գարնան և ծաղկունքի աստվածուհու՝ Ֆլորայի հետ ավելի ուշ շրջանում շրջանառվեց՝ հիմք ընդունելով ձեռքի ծաղկեփունջը։

Գրականություն
-------------

* Valcanover, Francesco (1969). *L'opera completa di Tiziano* (Italian). Milan: Rizzoli.`{{cite book}}`: CS1 սպաս․ չճանաչված լեզու (link)

Ծանոթագրություններ
------------------

1. ↑
2. ↑  1890 Florentine inventory — 1890.
3. ↑
4. ↑  Zuffi, Stefano (2008). *Tiziano*. Milan: Mondadori Arte. ISBN 978-88-370-6436-5.
5. ↑  Cecilia Gibellini, ed. (2003). *Tiziano*. Milan: Rizzoli.

Արտաքին հղումներ
----------------

* Uffizi Gallery page
* Virtual Uffizi page Արխիվացված 2012-11-13 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆլորա (նկար, Տիցիան)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4791401-4 · VIAF: 219972726 · WorldCat VIAF: 219972726 |

 |
**Վալերի Աբրամիձե** (վրաց.՝ ვალერი ბურდის ძე აბრამიძე, հունվարի 17, 1980(1980-01-17), Թբիլիսի, Վրացական ԽՍՀ, ԽՍՀՄ), վրացի ֆուտբոլիստ, վրացական «Սուլորի» ֆուտբոլային ակումբի պաշտպան։

Վալերի Աբրամիձեն ծնված լինելով Վրաստանում, եղել է նաև Ռուսաստանի քաղաքացի։

Կարիերա
-------

2002 թվականի ամռանը Աբրամիձեն տեղափոխվել է «Սպարտակ»` կնքելով հնգամյա պայմանագիր։ Սպարտակի կազմում անցկացրել է Ռուսաստանի առաջնության 15 հանդիպումներ։ 2003 թվականին տեղափոխվել է «Ուրալան», իսկ արդեն 2004 թվականին` «Խիմկի» ֆուտբոլային ակումբ։

2007 թվականի մրցաշրջունում Աբրամիձեն ունեցել է լուրջ խնդիրներ ադրբեջանական «Խազար Լենկորան» ֆուտբոլային ակումբի կազմում։ 2006 թվականին այդ ակումբի հետ պայմանագիր կնքելիս նա համոզված է եղել, որ կնքում է մեկտարյա պայմանագիր, սակայն տարբերություններ են եղել պայմանագրի բնօրինակ ադրբեջաներենի և թարգմանություն վրացերենի միջև։

Աբրամիձեի թարգմանության մեջ գրված էր, որ նա ակումբում պարտավորվում է մարզվել մեկ տարի, իսկ ադրբեջաներեն տարբերակում՝ 2 տարի։ Այդ սխալի պատճառով Աբրամիձեն զրկվում է «Անժի» ֆուտբոլային ակումբում խաղալու հնարավորությունից և ադրբեջանական ակումբից հեռանում 2007 թվականին։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  КБ Эксклюзив. Выпуск № 1. Валери Абрамидзе
4. ↑  Статья относительно информации (չաշխատող հղում)
 4 Июня 2007

Արտաքին հղումներ
----------------

* Статистика на Sportbox.ru Արխիվացված 2011-08-10 archive.today

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · Sportbox.ru · Transfermarkt (խաղացող) |

 |
ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା pichai କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରେ ମାଘ୍ୟା pichai ସବୁ ଝିଅ କୁ ଗେହୀ ଗେହୀ କି ମାରିଦେଲି ମାଗ୍ୟା pichai ତୋରି ମୁଣ୍ଡ କାଟିଦେଲି ମାଗ୍ୟା
*Վիքիպեդիայում կան հոդվածներ Բեգլարյան ազգանունով այլ մարդկանց մասին։*

**Սերգեյ Նիկիտովիչ Բեգլյարով** (Բեգլարյան Սարգիս Մկրտչի, օգոստոսի 8, 1898(1898-08-08), Օրդուբադի շրջան, Երևանի նահանգ, Ռուսական կայսրություն - ապրիլի 14, 1949(1949-04-14), Աշխաբադ, Թուրքմենական ԽՍՀ, ԽՍՀՄ), խորհրդային նկարիչ։ Թուրքմենական ԽՍՀ արվեստի վաստակավոր գործիչ (1939)։

Կենսագրություն
--------------

Սերգեյ Բեգլյարովը ծնվել է 1898 թվականին Վերին Ագուլիս գյուում։ 1925-1927 թվականներին սովորել է Երևանի գեղարվեստա–արդյունաբերական ուսումնարանում, աշակերտել Ստեփան Աղաջանյանին և Սեդրակ Առաքելյանին։ Բեգլյարով խորհրդային Թուրքմենիայի առաջին գեղանկարիչներից, Թուրքմենիայի նկարիչների ընկերության, Գեղարվեստական ուսումնարանի հիմնադիրներից և մանկավարժներից (1935-1948) էր։ Նա գործունեություն է ծավալել Երևանում և Թուրքմենական ԽՍՀ-ում։ Թուրքմենական ԽՍՀ-ի արվեստի վաստակավոր գործիչ է 1939 թվականից։ Մեծ ներդրում ունի Թուրքմենական ԽՍՀ-ի նկարիչների միության  գործունեության մեջ (1929-1934 թվականներ), ինչպես նաև տեղի գեղարվեստի ուսումնարանի հիմնադրման և մանկավարժության մեջ։ Նրա ստեղծած գեղանկարների մի մասը գտնվում է Աշխաբադի, Մոսկվայի և այլ թանգարաներում։

Ստեղծագործություններ
--------------------

Աչքի ընկնող գործերից են՝ «*Թուրքմենուհիներ*» (1928), «*Բանվորի դիմանկար*» (1930), «*Կոմերիտականները ընդունում են բամբակը*» (1934), «*Ձիերի հանձնումը Կարմիր բանակին*» (1934), «*Լեռնային բնանկար*» (1947), «*Սերկևիլ*» (1948) և «*Հին Աշխաբադի տիպերը*» գրաֆիկական շարքը (1927)։

Ծանոթագրություններ
------------------

1. 1 2 3 4  Бегляров Сергей Никитович // Большая советская энциклопедия (ռուս.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.
2. ↑  Ա․ Ա․ Այվազյան, ՆԱԽԻՋԵՎԱՆ․ պատկերազարդ բնաշխարհիկ հանրագիտակ, Երևան, «Հուշարձան», 1995, էջ 234 — 368 էջ. — 2700 հատ, ISBN 5-8079-0911-9։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 350)։*  |
Ֆեթա
**Ֆետա** (հուն․՝ Φέτα՝ պատառ, կտրվածք), հունական պանիր, որը պատրաստում են ոչխարի կաթից։

Պատմություն
-----------

Ոչխարի կամ այծի կաթից պատրաստած պանիրը, ըստ պահպանված փաստաթղթերի, Հին Հունաստանում պատրաստվել է դեռևս մ․թ․ա․ 8-րդ դարից։ Ավելի ուշ, ֆետան նկարագրվել է բյուզանդական դարաշրջանում, մասնավորապես այն պատրաստել են կրետեցիները և Թեսալիայի վալախները։

Հունական *feta* (φέτα) անվանումը առաջացել է իտալ.՝ fetta — «պատառ» բառից, որն էլ իր հերթին առաջացել է լատին․՝ offa՝ «կտոր» բառից։ Այն հունարեն մուտք է գործել XVII դարում։

Նկարագիր
--------

Պանիրը հնեցնում են նվազագույնը 3 ամիս։ Յուղայնությունը 30-ից 60 % է։ Ֆետա պատրաստում են Հարավարևելյան Եվրոպայում՝ Հունաստանում, Բուլղարիայում, Սերբիայում, Բոսնիայում, Խորվաթիայում, Ռումինիայում, ինչպես նաև Թուրքիայում, Իսրայելում, Եգիպտոսում։ Կա ֆետայի երեք տեսակ․

* ոչխարի կաթից
* կովի կաթից
* ժամանակակից

Պահպանում
---------

Ֆետան պահում են աղաջրում․ այդպես այն պահպանվում է երկար ժամանակ։

Որպեսզի աղի համը չեզոքացվի, պանիրը լվանում են հանքային ջրում կամ կաթի մեջ՝ մատուցելուց մի քանի րոպե առաջ։

Ծանոթագրություններ
------------------

1. ↑  «Фета (φέτα, feta) — состав, калорийность сыра, польза, вред, вино к сыру». *Cheezu* (ռուսերեն). Վերցված է 2023 թ․ սեպտեմբերի 4-ին.
2. ↑  «Feta PDO». *agriculture.ec.europa.eu* (անգլերեն). Վերցված է 2023 թ․ սեպտեմբերի 4-ին.

Գրականություն
-------------

* Feta & Related Cheeses. R. K. Robinson, A. Y. Tamime. ISBN 9780747600770

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆետա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | LCCN: sh91000982 |

 |
**Քեյփ Փոյնթ**, հրվանդան Կապի թերակղզու հարավարևելյան անկյունում, լեռնային գեղատեսիլ տարածք, որը հյուսիսից-հարավ մոտ 30 կիլոմետր ձգվում է Աֆրիկա մայրցամաքի Հարավաֆրիկայան Հանրապետության ամենահարավարևմտյան ծայրակետում։ Թեյբլ լեռը և Քեյփթաունը մոտ են գտնվում նույն թերակղզու հյուսիսային եզրին։ Հրվանդանը գտնվում է 34°21′26″ հվ. լ. 18°29′51″ ավ. ե.HGЯOL, մոտ 2,3 կմ արևելք և մի փոքր հյուսիս Բարեհուսո հրվանդանից հարավարևմտյան անկյունից։ Թեև այս երկու ժայռոտ հրվանդանները շատ հայտնի են, ըստ էության, դրանցից ոչ մեկը Աֆրիկյան մայրցամաքի ամենահարավային կետը չէ. այն Քեյփ Ագուլիյաշն է, մոտավորապես 150 կիլոմետր դեպի հարավ-արևելք։ Քեյփ Փոյնթը փակ է լինում Սուրբ ծննդի, Նվերների օրերին և Ամանորին։ Բաց է լինում ժամը 6:00-18:00։

Գագաթներ
--------

Քեյփ Փոյնթի գագաթն ավելի բարձր է, քան Բարեհուսո հրվանդանինը։ Խիտ ավազաքարե (Թեյբլ լեռան ավազաքար) լեռնաշղթան, որը ծովի մակարդակից բարձրանում է Քեյփ Փոյնթից, վերածվում է երկու գագաթների։ Գլխավոր գագաթը գերազանցում է հորիզոնի գիծը, ավելի փոքր գագաթը մոտ 100 մ հարավ է։ Բարձր գագաթի վրա է գտնվում հին փարոսը։ Թռչող հոլանդացի ֆունիկուլյորը (Flying Dutchman Funicular) կայանատեղիից շարժվում է հյուսիսից դեպի վեր մինչև հին փարոսի մակարդակից մի փոքր ներքև։ Երկաթուղու վերջից երկրորդ ճանապարհը տանում է դեպի ցածր գագաթ։

Փարոս
-----

Կապի կղզու քարտեզը, որտեղ ներկայացված են նրա հիմնական մասերը. Քեյփ Փոյնթը փոքր հրվանդանն է՝ դուրս ցցված դեպի արևելք Բարեհուսո հրվանդանից կղզու հարավային ծայրում
Նոր փարոսը
Նոր փարոսը գտնվում է ցածր բարձրության վրա (ծովի մակերևույթից 87 մետր բարձրության վրա) երկու պատճառով. առաջինը՝ 34°21′12″ հվ. լ. 18°29′25″ ավ. ե.HGЯOL տեղայնքի հին փարոսը (ծովի մակերևույթից 262 մետր բարձրության վրա) արևելքից եկող նավերը նկատում էին «չափազանց շուտ» և շատ էին մոտենում, երկրորդը՝ մառախլապատ պայմանները հաճախ գերազանցում են բարձր մակարդակին և հին փարոսը անտեսանելի էր դառնում։ 1911 թվականի ապրիլի 18-ին պորտուգալական *SS Lusitania* նավը Քեյփ Փոյնթից հարավ 34°23′22″ հվ. լ. 18°29′23″ ավ. ե.HGЯOL վերը նշված պատճառով խորտակվել է Bellows Rock-ի մոտ։

Նոր փարոսը, որը տեղակայված է 34°21′26″ հվ. լ. 18°29′49″ ավ. ե.HGЯOL, արևմուտքից եկող նավերի համար տեսանելի չէ, քանի դեռ նրանք հարավում ապահով տարածության վրա չեն։ Քեյփ Փոյնթի նոր փարոսի լույսը Հարավաֆրիկյան ափի ամենաուժեղ լույսն է 63 մղոն շառավղով և յուրաքանչյուր առկայծմամբ՝ 10 մեգականդելա հզորությամբ։

Ծանոթագրություններ
------------------

1. ↑  *Cape Point Attractions: Cape Point, Cape Town, South Africa*, from South Africa Explored

Արտաքին հղումներ
----------------

* Western Cape Tourist Attractions, The Cape Point

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քեյփ Փոյնթ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |

 |
**Սաուլե** (լատիշ․՝ Saule, լիտ.՝ Saulė), բալթյան դիցաբանության մեջ արևի աստված։ *Սաուլե* գոյականը լիտվերենում և լատիշերենում նաև արև է նշանակում և ծագում է նախաբալթյան *Sauliā* բառից։ Համարվում է, որ նման է վեդայականության Սուրյա աստվածությանը։

Պատկերացումներ
--------------

Սաուլեն միաժամանակ մոր ու երիտասարդ աղջկա կերպար է։ Այն համարվում է ամենահզոր աստվածություններից մեկը, կյանքի և պտղաբերության, տաքության և առողջության աստվածուհին։ Նա բեղմնավորում է դաշտերը, օգնում տառապյալներին, թողություն տալիս մեղավորներին։ Նա հովանավորում է դժբախտներին, հատկապես որբերին։ «Երկիր» նշանակող բառերը լիտվերենում ու լատիշերենում (pasaulis և pasaule) թարգմանվում են որպես «տեղ արևի տակ»։

Ինչպես բալթյան դիցաբանության մեջ աստվածների հայր Դիևասը, Սաուլեն նույնպես տեղ ունի Երկնային լեռան վրա։ Երբեմն Դիևսն ու Սաուլեն պայքարի մեջ են մտնում իրար դեմ, և այդ պայքարը տևում է երեք օր։ Սաուլեին նվիրված գլխավոր տոնը` Լիգոն, նշվել է ամառային արևադարձի օրը։

Լիտվական բանահյուսության համաձայն` Սաուլեն ամեն առավոտ բարձրանում է արծաթե հսկայական լեռան վրա։ Նա գնում է կառքով, որոնք լծված են երբեք չհոգնող և չհանգստացող հրե ձիերով։ Կա նաև հիշատակություն այն մասին, որ Սաուլեն արծաթե նավակով լողում է ծովով։

Սաուլեն հիշատակված է լիտվական դիցաբանության գրավոր ամենավաղ հիշատակարանում` Հովհաննես Մալալասի «Ժամանակագրության» մեջ (1261)։

Ընտանիք
-------

Արևը (Սաուլե) և Լուսինը (լատիշ․՝ Mėnuo և լատիշ․՝ Mēness) եղել են ամուսիններ։ Լուսինը սիրահարվել է առավոտյան աստղին` Աուշրինեին։ Նրա դավաճանության համար ամպրոպի աստված Պերկունասը պատժել է Լուսնին։ Կան պատժի տարբեր տարբերակներ։ Դրանցից մեկի համաձայն` Լուսինը մասնատվել է երկու մասի, սակայն չի ուղղել իր սխալները, և այդ պատճառով պատիժը կրկնվում է ամեն ամիս։ Մյուս տարբերակով Արևն ու Լուսինը բաժանվել են, սակայն երկուսն էլ ուզեցել են տեսնել իրենց դստերը` Ժեմինային (Երկիր)։ Այդ պատճառով էլ Արևը շրջում է ցերեկները, մինչդեռ Լուսինը դուրս է գալիս գիշերները։ Երրորդ տարբերակի համաձայն Լուսնի դեմքը աղճատվել է կա'մ գերագույն աստված Դիևասի, կա'մ Սեուլեի կողմից։

Այլ առասպելներում առավոյան աստղը` Աուստրան, պատկերվել է Սաուլեի դստեր և ծառայի կերպարով։ Նա կրակ է վառում Սաուլեի համար և պատրաստում հաջորդ օրվա նրա ճանապարհը։ Վակարինյան (երեկոյան աստղ) պատրաստում է Սաուլեի մահիճը երեկոյան ժամերին։ Լիտվական դիցաբանության մեջ Սաուլեն եղել է մնացած մոլորակների` Ինդրայայի (Յուպիտեր), Սելիյայի (Սատուրն), Ժիեզդրեի (Մարս), Վայվորայի (Մերկուրի) մայրը։

Ծանոթագրություններ
------------------

1. ↑  Baltic etymology
2. ↑  Элиаде М. «История веры и религиозных идей. Том третий: от Магомета до Реформации Глава XXXI. Религии древней Евразии: тюрко-монголы, финно-угры, балто-славяне». Վերցված է 2015 թ․ հունվարի 10-ին.

Արտաքին հղումներ
----------------

* Մեձբալթիկայի դիցաբանության աստվածներ ու հերոսներ Արխիվացված 2015-01-05 Wayback Machine
* Արևը, Լուսինը և մոլորակները լիտվական դիցաբանության մեջ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սաուլե (աստվածուհի)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**ՍԱՊ կամուրջ** կամ **Նոր կամուրջ** (սլովակ.՝ Most Slovenského národného povstania, սլովակ.՝ Most SNP, հայերեն՝ Սլովակյան ազգային ապստամբության կամուրջ), միասյուն պողպատե ճանապարհային կամուրջ Բրատիսլավայում՝ Դանուբ գետի վրա։

Բրատիսլավայի միակ կամուրջն է, որ Դանուբ գետի վրա չունի ոչ մի հենասյուն և համարվում է քաղաքի ամենամեծ կամուրջը։ 2001 թվականին «կամրջաշինություն» անվանակարգում այն համարվել է Սլովակիայում դարի շինություն։ Կամուրջն ընդգրկված է Աշտարակների համաշխարհային ֆեդերացիայում, համարվում է այդ ֆեդերացիայի ամենացածր շինությունը։

Պատմություն
-----------

Կամուրջը կառուցվել է 1967-1972 թվականներին «Դոպրաստավ Բրատիսլավա» և «Գուտնե Մոնտաժե Օստրավա» կազմակերպության կողմից ճարտարապետներ Յոզեֆ Լացկոյի, Լադիսլավ Կուշնիրի, Իվան Սլամենի, Արպադ Տեսարի և Յոզեֆ Զվարի նախագծով։ Շահագործման է հանձնվել 1972 թվականի օգոստոսի 26-ին։ Կամրջի շինարարության համար ոչնչացվել է Բրատիսլավայի արվարձանի զգալի մասը, մասնավորապես, հրեական թաղամասն ամբողջությամբ, ինչին Բրատիսլավայի բնակչությունը տհաճությամբ է արձագանքել։ Սակայն զգալիորեն բարելավվել է Բրատիսլավա V շրջանի երթևեկության վիճակը։ 2005-2006 թվականներին, պայմանավորված բարձր աղտոտմամբ, հետիոտնային և հեծանվային հատվածներում պաշտպանիչ շերտ է կիրառվել։ 2006 թվականին նմանօրինակ ծածկույթ է նաև կիրառվել հենարանների համար։

Պարամետրեր
----------

ՍԱՊ կամրջի սյունը Բրատիսլավայում
Պողպատե կամուրջը կախված է 84,6 մետր բարձրությամբ մեկ սյան վրա։ Կամրջի ընդհանուր երկարությամբ 430,8 մետր է, թռիչքների բաժանման սխեման՝ 74,8 + 303 + 54 մետր, աչքավոր կառույցի քաշը՝ 7537 տոննա, ընդհանուր բարձրությունը ներքևից վերև՝ 95 մետր, գմբեթի տրամագիծը՝ 32 մետր, աչքավոր կառույցի հեծանը երկսեկցիոն է, լայնությունը՝ 12,6 մետր, բարձրությունը՝ 4.6 մետր, երկու կողմերում դրանից կախված են 4,2 մետր բարձրությամբ բարձակները։ Այսպիսով, կամրջի ընդհանուր լայնությունը 21 մետր է։ Երթևեկության համար կամրջի վրա կան 4 շերտեր, որոնց յուրաքանչյուր կողմում կան հետիոտնի և հեծանիվների համար նախատեսված ուղիներ։ Մայթի լայնությունը 3,2 մետր է։ 1972 թվականին բացումից հետո կամուրջն աշխարհի բարձր կամուրջների շարքում զբաղեցրել է 4-րդ տեղը։ Միասյուն կամուրջների ենթակատեգորիայում կամուրջը շարունակում է մնալ համաշխարհային առաջատար, թեք հենարանով կամուրջների կատեգորիայում՝ երրորդ տեղում է։

Գրականություն
-------------

* Construction and design of cable-stayed bridges. W.Podolny, J. Scalzi. 1989

Ծանոթագրություններ
------------------

1. 1 2 3
2. ↑  Construction and design of cable-stayed bridges. W.Podolny, J. Scalzi. 1989 (անգլ.)

Արտաքին հղումներ
----------------

* UFO Restaurant
* New Bridge
* Panoramic view of Novy Most bridge & River Danube Արխիվացված 2016-04-15 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «ՍԱՊ կամուրջ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: sh2011001628 · NKC: ge619561 |

 |
**Ալեքսանդր Դրենտելն** (ռուս.՝ Алекса́ндр Алекса́ндрович Дрентельн, հունվարի 19 (31), 1868, Սանկտ Պետերբուրգ, Ռուսական կայսրություն - մայիսի 14, 1925(1925-05-14), Վոլոգդայի նահանգ, ՌԽՖՍՀ, ԽՍՀՄ), Շքախմբի գեներալ-մայոր, Պրեոբրաժենսկի գնդի լեյբ-գվարդիայի հրամանատար, Առաջին համաշխարհային պատերազմի հերոս։

Կենսագրություն
--------------

Ուղղափառ, Լիֆլանդիայի նահանգի տոհմական ազնվականների ընտանիքից, հետևազորի գեներալ Ալեքսանդր Ռոմանովիչ Դրենտելնի որդին։
Ավարտել է Կիևյան 1-ին գիմնազիան (1886) և Սանկտ Պետերբուրգի համալսարանը։ 1890 թվականին հոժարակամ ընդունվել է Պրեոբրաժենսկի գնդի լեյբ-գվարդիա, իսկ հաջորդ տարի սպայական քննություն է հանձնել 2-րդ ռազմական Կոնստանտինովյան ուսումնարանում և դարձել նույն գնդի պոդպորուչիկ։

1902-1906 թվականներին եղել է Պրեոբրաժենսկի գնդի վաշտի հրամանատար, 1903 թվականին նշանակվել է արքայահամհարզ, 1906 թվականից հաշվառված է եղել Նորին գերազանցության Ռազմերթային ստորաբաժանումում։ 1909-1915 թվականներին եղել է Կայսերական Գլխավոր բնակարանի հանձնարարականների գծով շտաբային սպա։ Մասնակցել է Առաջին համաշխարհային պատերազմին, 1915 թվականի նոյեմբերի 28-ին «գերազանց ծառայության համար» ստացել է գեներալ-մայորի կոչում, նշանակվել Պրեոբրաժենսկի գնդի լեյբ-գվարդիայի հրամանատար, ընդունվելով Շքախմբի մեջ։ Պարգևատրվել է Գեորգիևյան զենքով։

Փետրվարյան հեղափոխությունից հետո զորացրվել է և 1917 թվականի ապրիլի 27-ի խնդրագրով ազատվել պաշտոնից։ Հոկտեմբերյան հեղափոխությունից հետո մնացել է Ռուսաստանում, ապրել Վոլոգդայի նահանգում, աշխատել եկեղեցուն կից ալրաղացում։ Մահացել է 1925 թվականին թրոմբոֆլեբիտից։

Կոչումներ
---------

* Պորուչիկ (1895)
* Շտաբս-կապիտան (1900)
* Կապիտան (1903)
* Գնդապետ (1910)
* Գեներալ-մայոր (1915)

Ընտանիք
-------

Ամուսնացած է եղել սենատոր Ա. Ն. Պոպովի դստեր` Աննա Ալեքսանդրովնա Պոպովայի հետ (1868-?)։ Նրանց դուստրը Աննան (մահ. 1982) ամուսնացած է եղել Ն. Ս. Վոյեկովի հետ էմիգրացիայում, Բրյուսելում և զբաղվել է բարեգործությամբ։ Նա թագուհու կենդանի մնացած վերջին պալատական ազնվականական օրիորդներից է։

Պարգևներ
--------

* Սուրբ Ստանիսլավի 3-րդ աստիճանի շքանշան (1899)
* Սուրբ Աննայի 3-րդ աստիճանի շքանշան (1904)
* Սուրբ Ստանիսլավի 2-րդ աստիճանի շքանշան (1906)
* Սուրբ Աննայի 2-րդ աստիճանի շքանշան (1909)
* Սուրբ Վլադիմիրի 4-րդ աստիճանի շքանշան (1912)
* Սուրբ Վլադիմիրի 3-րդ աստիճանի շքանշան (06.12.1914)
* Գեորգիևյան զենք (04.03.1917)

### Արտասահմանյան

* Վիկտորիական Արքայական շքանշան, պատվավոր հրամանատար (1908)

Գրականություն
-------------

* *Клепов М. Ю.* Офицеры - Георгиевские кавалеры Первой мировой войны. - М.։ «Минувшее», 2015.
* Биография на сайте «Русская императорская армия» Արխիվացված 2011-12-10 Wayback Machine

Ծանոթագրություններ
------------------

1. ↑  Столетие Киевской Первой гимназии: Т. 1. — Киев, 1911. — С. 335.
2. ↑  Незабытые могилы. Российское зарубежье: некрологи 1917—1997 в 6 томах. Том 1. А—В. — М.: «Пашков дом», 1999. — С. 106.
3. ↑  The Edinburgh Gazette, June 19, 1908 lk. 663 Արխիվացված 2011-12-16 Wayback Machine
**Մատիա Նաստասիչ** (մարտի 28, 1993) սերբիացի ֆուտբոլիստ, որը հանդես է «Մանչեսթեր Սիթիիում» և Սերբիայի ազգային հավաքականում։

Կարիերա
-------

### Պարտիզան

Նաստասիչի առաջին ակումբը եղել է Պարտիզանի ակադեմիան։ Առաջին մրցաշրջանում մասնակցել է 21 խաղի։ Իր հիանալի խաղի շնորհիվ գրավում է «Ֆիորենտինայի» ուշադրությունը։ Եվ 2 թիմերի մեջ ձեռք է բերվում նախնական համաձայնություն։

Ֆիորենտինա
----------

2011 թվականին տեղափոխվել է «Ֆիորենտինա»։ Նա սկզբից ուներ քանի, որ կար հիմնական պաշտպան։ Իր դեբյուտը նխեց 2011 թվականի սեպտեմբերի 11-ին «Բոլոնիայի» հետ խաղում (2։0)։ Այդ մրցաշրջանում մասնակցեց 25 խաղի։ Իր գեղեցիկ և լավ խաղի շնորհիվ գրավեց «Մանչեսթեր Սիթիի» ուշադրությունը։

Մանչեսթեր Սիթի
--------------

Նաստասիչը կնքեց հնգամյա պայմանագիր։ Նա իր դեբյուտը նշեց 2012 թվականի սեպտեմբերի 18-ին։ Նա ամրապնդեց իր տեղը հիմնական կազմում արդեն նոյեմբերին։ Նոյեմբերին նա նաև ճանաչվեց լավագույն ֆուտբոլիստ։2013-2014 թվականի մրցաշրջանում 13 խաղում դուրս է եկել մեկնարկային կազմում։ Այդ մրցաշրջանում դարձել է Պրեմիեր լիգայի և Լիգայի գավաթի մասին։

Ակումբային գործունեություն
--------------------------

2008-2010- ՖԱ Պարտիզան 0(0)

2010-2011- ՖԱ Տելեոտիկ 21(0)

2011-2012- ՖԱ Ֆիորենտինա 26(2)

2012- Մանչեսթեր Սիթի 34(1)

Ազգային հավաքական
-----------------

2012- Սերբիա 14(0)

Ձեռքբերումներ
-------------

* Անգլիայի չեմպիոն 2014
* Անգլիայի Լիգայի գավաթակիր 2014

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  As (իսպ.) — Madrid: Grupo Prisa, 1967. — ISSN 1888-6671

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մատիա Նաստասիչ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · National Football Teams.com · Reprezentacija.rs · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · Internet Movie Database |
|  |
| Բառարաններ և հանրագիտարաններ | Munzinger |

 |
**Փիթեր Աերթս** (հոկտեմբերի 25, 1970(1970-10-25), Էյնդհովեն, Հյուսիսային Բրաբանդ, Նիդերլանդներ), հոլանդացի գերծանր քաշային քիքբռնցքամարտիկ է։ Հայտնի է իր կործանարար ոտքի հարվածներով, որոնց շնորհիվ նա ստացել է «The Dutch Lumberjack» մականունը։ Նա արժանիորեն համարվում է ծանր և գերծանր քաշային կարգում աշխարհի բոլոր ժամանակների լավագույն քիքբռնցքամարտիկներից մեկը Էռնեստո Հուստի, Ռեմի Բոնյասկու, Էնդի Հագի, Միրկո Ֆիլիպովիչի եւ Սեմմի Շիլտի հետ միասին։

Աերթսը ծնվել է Նիդեռլանդների Էյնդհովեն քաղաքում և սկսել է զբաղվել Մուայ Թայով և քիքբռնցքամարտով տասնչորս տարեկանում։ Նա նվաճել է իր առաջին միջազգային տիտղոսը 1990 թ.-ին տասնինը տարեկանում, երբ հաղթել է Միջազգային քիքբռնցքամարտի ֆեդերացիայի ծանրքաշայինների մրցապայքարում։ Նաև նվաճել է հոլանդական ծանրքաշայինի տիտղոսը, Մուայ Թայի միջազգային ասոցիացիայի ծանրքաշայինի տիտղոսը մինչև Ճապոնիայում K-1 ոճում մրցելը։ Մասնակցել է բոլոր K-1-ի մեծ մրցաշարերի եզրափակիչներին, բացի 2009թ.-ի մրցաշարից, ինչի շնորհիվ արժանացել է «Միստր K-1» մականվանը։

Ծանոթագրություններ
------------------

1. 1 2  ČSFD (չեխերեն) — 2001.
2. ↑  K-1 LEGENDS: Peter Aerts
3. ↑  «Best Heavyweight High Kickers». Արխիվացված է օրիգինալից 2013 թ․ սեպտեմբերի 16-ին. Վերցված է 2017 թ․ փետրվարի 22-ին.
4. ↑  Top 10 K-1 Fighters of All-Time
5. ↑  "Peter Aerts: ,,Toernooi te zwaar"", December 13, 2010, *De Telegraaf* Կաղապար:Nl icon

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փիթեր Աերթս» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ |
|  |
| Թեմատիկ կայքեր | Sherdog · ČSFD · Internet Movie Database |
|  |
| Չափորոշչային վերահսկողություն | GTAA: 234071 · ISNI: 0000000452852010 · NTA: 387502327 · VIAF: 317290839 · WorldCat VIAF: 317290839 |

 |
Մուհամեդ Ալի Փաշա
**Փաշա** (թուրքերեն՝ раṣа, օսմանյան թյուրքերեն՝ پاشا‎ ), Օսմանյան կայսրությունում քաղաքացիական և զինվորական բարձրաստիճան պաշտոնյաներին տրվող տիտղոս։ 1826 թվականից շնորհվել է մինիստրներին և բարձրաստիճան զինվորականներին։ Հանրապետական Թուրքիայում այն տրվել է գեներալներին, իսկ 1934 թվականի ռեֆորմով վերացվել է։ Օսմանյան կայսրությունում վիլայեթների կառավարիչներն ունեին փաշայի տիտղոս, և հաճախ վիլայեթն էլ անվանվել է փաշալըք (փաշայություն)։ Օսմանյան կայսրության փլուզումից (1918 թվական) հետո փաշա տիտղոսը գործածվել է Եգիպտոսում (մինչև 1952 թվականը) և Իրաքում (մինչև 1958 թվականը)։

Անվանում
--------

Անվանումը ծագում է պարսկերեն «փադիշահ»՝ գերագույն ղեկավար բառից, որն էլ իր հերթին ծագում է հին պարսկերեն pāti-xšāya՝ ղեկավար բառից։ Անվանումը տարածվում էր ոչ միայն վարչաքաղաքական միավորների ղեկավարների դեպքում, այլև սուլթանին ենթակա ռազմական պաշտոնատար անձանց պարագայում։ Որպես պատվավոր կոչում «փաշա»-ն մոտավորապես համարժեք է գեներալին։ Միայն օսմանյան սուլթանը և (պատվիրակությամբ) Եգիպտոսի Խեդիվը կարող էին փաշայի տիտղոս շնորհել։

Ի սկզբանե կոչումը լրացնում էր բացառապես զորավարների արժանիքները, սակայն հետագայում արժեզրկվեց և կարող էր կիրառվել ցանկացած բարձրաստիճան պաշտոնյայի կամ նույնիսկ կողմնակի անձի նկատմամբ, ով արժանացել էր նման պատվի։ Օսմանյան կառավարման բուրգում փաշաների գլխավերևում կանգնած էին խեդիվներն ու վեզիրները, ներքևում՝ բեկերը։ Փաշային ենթակա նահանգը (վիլայեթ, էյալեթ) կոչվում էր նաև փաշալիք կամ «փաշայություն»։

Գրականություն
-------------

* Словарь иностранных слов. М.1989. С.377.

| Մերձավոր Արևելքի տիտղոսներ |
| --- |
| **Միապետներ**
Խալիֆ  • Շահինշահ  • Փադիշահ  • Սուլթան  • Շահ  • Մելիք  • Էմիր
**Ցեղապետներ**
Սարդար  • Աթաբեկ
**Աղաներ**
Վեզիր  • Բեյլերբեյ  • Փաշա  • Բեյ  • Բեկ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փաշա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Սիտինի ռազմական · Treccani · Universalis |
|  |
| Չափորոշչային վերահսկողություն | BNF: 13536389x · LCCN: sh90004556 · Microsoft: 2779470777 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Դմիտրի Եվգենևիչ Գրոմով** (ուկրաիներեն՝ Громов Дмитро Євгенович, մարտի 30, 1963(1963-03-30), Սիմֆերոպոլ, Ուկրաինական ԽՍՀ, ԽՍՀՄ), ուկրաինացի ֆանտաստ գրող։ Համահեղինակ Օլեգ Լադիժենսկու հետ միասին հայտնի է Հենրի Լայոն Օլդի կեղծանվամբ։

Կենսագրություն
--------------

Դմիտրի Գրոմովը ծնվել է 1963 թվականի մարտի 30-ին Սիմֆերոպոլում։ 1969 թվականին տեղափոխվել է Սևաստոպոլ (Ղրիմ), իսկ 1974 թվականին՝ Խարկով, որտեղ և բնակվում է մինչ օրս։ 1980 թվականին, ավարտելով միջնակարգ դպրոցը, ընդունվել է Խարկովի պոլիտեխնիկական ինստիտուտի անօրգանական նյութերի տեխնոլոգիայի ֆակուլտետ։ 1986 թվականի ինստիտուտն գերազանցությամբ ավարտելուց հետո աշխատանքի է ընդունվել «Կարբոնատ»-ում որպես ինժեներ-քիմիկոս։ 1988 թվականին ընդունվել է Խարկովի պոլիտեխնիկական ինստիտուտի ընդհանուր և անօրգանական քիմիայի ամբիոնի ասպիրանտուրա, որն ավարտել է 1991 թվականին, սակայն ատենախոսություն չի պաշտպանել, քանի որ մինչ այդ գրեթե ամբողջությամբ անցել էր գրական գործունեության։

Ամուսնացել է 1989 թվականին, ունի 1989 թվականին ծնված որդի։

Հետաքրքրություններից է հարդ-ռոք ուղղության երաժշտությունը, մասնավորապես՝ Deep Purple խումբը, որի գործունեության մասին Դմիտրի Գրոմովը գրել և հրատարակել է մենագրություն, ունի կարատեի 2-րդ քյու (շագանակագույն գոտի), «Պելիկան» թատրոն-ստուդիայի դերասան է, որտեղ կատարել է շուրջ մեկ տասնյակ դերեր, որոնց կեսը՝ գլխավոր։

Ստեղծագործական գործունեություն
------------------------------

### Հենրի Լայոն Օլդի

Դմիտրի Գրոմովի գրական ստեղծագործությունների հիմնական մասը ստեղծվել է Հենրի Լայոն Օլդի կեղծանվամբ Օլեգ Լադիժենսկու համահեղինակությամբ։ Նրանց համատեղ ստեղծագործությունների մեծ մասը գրված է ֆանտաստիկայի ժանրում։

Համահեղինակությամբ նրանց գրական գործունեությունն սկսվել է 1990 թվականին։ Նրանց առաջին հրապարակումը «Գրավոր երջանկություն» պատմվածքն է (1991)։

### Ինքնուրույն ստեղծագործություններ

Ֆանտաստիկ ստեղծագործություններ պարբերաբար գրում է 1976 թվականից։ Առաջին տպագրված գործը «Մահվան կոորդինատները» (1991) պատմվածքն է։

2004 թվականին թողարկվել է «Broken circle» օպերան Դմիտրի Գրոմովի բանաստեղծությունների հիման վրա։ Օպերան հիմնված է Գրոմովի «Խզված շրջան» պատմվածքի հիման վրա։ Ռոք օպերայի երաժշտությունը գրել է Ալեքսեյ Գորբովը։ Օպերայի սկավառակի թողարկումը զուգադիպել է Դմիտրի Գրոմովի ինքնուրույն պատմվածքների ու վիպակների «Անիծվածների ուղին» ժողովածուի հրատարակմանը, որը լույս է տեսել 2005 թվականին «Էկսմո» հրատարակչությունում։

Դմիտրի Գրոմովը գրել և հրատարակել է մենագրություն՝ նվիրված «Deep Purple» խմբին։

Ծանոթագրություններ
------------------

1. ↑  «Рок-опера на стихи Дмитрия Громова». Արխիվացված է օրիգինալից 2012 թ․ նոյեմբերի 5-ին. Վերցված է 2019 թ․ հունիսի 12-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դմիտրի Գրոմով» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NKC: jo20201072822 · VIAF: 313508423 · WorldCat VIAF: 313508423 |

 |
Մեն կղզու դրոշը
**Տրիսկելիոն** (նաև *տրիսկելիոն, տրիկսել, տրիսկել*, տրիսկելե, հուն․՝ τρισκελης - եռոտանի), նշան՝ երեք փախչող ոտքի տեսքով, որոնք դուրս են գալիս մեկ կետից։ Պատմական նշանը հանդիպել է տարբեր ազգերի մոտ։ Հիմա այն համարվում է Սիցիլիայի և Մեն կղզու խորհրդանշանը։

Մեն կղզի
--------

Մոտավորապես 1266 թվականին՝ *tre cassyn*-ը (տրեսկելիոնը Մեն կղզու բնակիչների լեզվով) դարձավ Շոտլանդիայի թագավոր Ալեքսանդեր III-ի զինանշանը։

Սիցիլիա
-------

Սիցիլիայի դրոշը

Տրեսկելիոնը համարվում է Սիցիլիայի խորհրդանշանը։ Մ․թ․ա․ 8-րդ դարում հունական արշավախումբը, փնտրելով նոր տարածքներ Միջերկրական ծովում, հասնում է մի հսկա, նախկինում անհայտ մի կղզու։ Այն գրավում է հույներին իր հարուստ բնական ռեսուրսներով։ Հետազոտելով կղզին, հույները գտնում են, որ այն ունի երեք գագթ, որոնք այժմ ունեն Փահին (հարավում), Փելոր (արևելքում) և Լիլիբեյ (արևմուտքում) անվանումները։

Տրիսկելիոնը հայտնվել է հույների գնալուց անմիջապես հետո։ Կզու անունը Տրինակրիա էր, հունարեն *trinacrios,* որը նշանակում է եռակյուն։ Տրինակիայի, այժմ՝ Սիցիլիայի, խորհրդաննիշը ընտրվում է տրիսկելիոնը, որը մինչ օրս պահպանվում է։

Ամենասկզբում, տրիսկելիոնի նկարված էր Մեդուզայի տեսքով, իսկ մազերի փոխարեն օձեր էին։ Ներկայիս տեսքը այսպիսին է․ այն կին է, երևի աստվածուհի, երբեմն թևերով, որպեսզի ցույց տա ժամանակի հավերժական հոսքը, և օձերով, որպեսզի ցույց տա իմաստություն։ Օձերին երբեմն փոխարինում են ցորենի հասկերը՝ ցույց տալով կղզու առատությունը։

Սիցիլիայի տարածաշրջանի ժողովի ժամանակ տրեսկելիոնը ընդունվել է որպես Սիցիլիայի դրոշի անբաժան մաս։ Այն գտնվում է դեղին և կարմիր գույներով դրոշի մեջտեղում։

Նմանատիպ դրոշներ
----------------

* Ինգուշեթիայի դրոշԻնգուշեթիայի դրոշ
* Ուստ-Օրդինական Բուրյաթական շրջանի դրոշՈւստ-Օրդինական Բուրյաթական շրջանի դրոշ
* Կումիկների դրոշԿումիկների դրոշ

Ֆուտբոլային ակումբներ
---------------------

Տրիսկելիոն պատկերված է «Ֆըրսթ» (Վիենա, Ավստրիա), և «Գենգամ» (Բրետան, Ֆրանսիա) ֆուտբոլային ակումբների նշանների վրա։

Տես նաև
-------

* Հավերժության հայկական նշան

Գրականություն
-------------

* Sabine Heinz: Symbole der Kelten. 2. Auflage. Schirner, Darmstadt 2007, ISBN 3-89767-559-5.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Տրիսկելիոն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական · Treccani |
|  |
| Չափորոշչային վերահսկողություն | LCCN: sh85137917 |

 |
**Դեմիր Կապիայի համայնք** (մակեդոներեն՝ Општина Демир Капија), երկրորդ մակարդակի վարչատարածքային միավոր Մակեդոնիայի Հանրապետության կենտրոնական հատվածում։ Վարչականորեն մտնում է Վարդարյան ստատիստիկ շրջանի կազմի մեջ։

Վարչական կենտրոնը համարվում է Դեմիր Կապիան, որը նաև համայնքի խոշորագույն բնակավայրերից է։

Աշխարհագրություն
----------------

Դեմիր Կապիայի համայնքը տեղակայված է Բալկանյան թերակղզու վրա՝ Մակեդոնիայի Հանրապետության հարավային հատվածում։ Զբաղեցնում է 311,06 կմ² տարածք։

Վարչական կենտրոնը Դեմիր Կապիան է։ Հյուսիս-արևմուտքում սահմանակից է Նեգոտինոյի, հյուսիս-արևելքում՝ Կոնչեի, արևելքում՝ Վալանդովոյի, հարավ-արևելքում՝ Գևգելիայի, իսկ հարավ-արևմուտքում՝ Կավադարցի համայնքներին։

Դեմիր Կապիայից բացի վարչական միավորի կազմի մեջ մտնում են նաև 14 գյուղական բնակավայրեր։

Բնակչություն
------------

Ըստ 2002 թվականի մարդահամարի տվյալների՝ համայնքի բնակչությունը կազմում է 4545 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝

* մակեդոնացիներ` 3997 մարդ
* բոսնիացիներ՝ 1 մարդ
* ալբանացիներ` 23 մարդ
* թուրքեր` 344 մարդ
* գնչուներ` 16 մարդ
* սերբեր` 132 մարդ
* այլ՝ 32 մարդ

Տես նաև
-------

* Մակեդոնիայի Հանրապետության վարչական բաժանում
* Վարդարյան շրջան

Ծանոթագրություններ
------------------

1. ↑  «Մակեդոնիայի Հանրապետության համայնքներ». *www.statoids.com*. Վերցված է 2017 թ․ մայիսի 27-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դեմիր Կապիայի համայնք» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |